stanford-oval/wikipedia huggingface dataset:
Luettelo televisiosarjan Salatut elämät poistuneista henkilöistä
Sivuhenkilöt > Tiina Mäki

Tiina Mäki (es. Hanna Lekander, 2007) opiskeli samassa yliopistossa, jossa Taru Saaristo oli opettajana. Taru seurusteli Tiinan kanssa jonkin aikaa, kunnes jätti tämän Helin takia. Tiina halusi pilata Tarun suhteen Heli Sievisen kanssa onnistumatta kuitenkaan lopullisesti suunnitelmassaan.
Sivuhenkilöt > Timi Koivisto

Timi Koivisto (es. Mikael Kokko, 1999) oli Aki Nikkisen hämärä kaveri, joka ryösti Vainiot, koska hänen ex-tyttöystävänsä Jenni Vainio oli lainannut häneltä rahaa eikä pystynyt maksamaan takaisin. Aki ja Markus Ekholm saivat kuitenkin Timin palauttamaan tavarat Vainioille, koska Timi oli Akille palveluksen velkaa.
Sivuhenkilöt > Timi Zogu

Timi Zogu (es. Gazmend Jusufi, 2003–2004) työskenteli baarimikkona yökerho Geelissä. Hän oli Ami Vainion ystävä ja Camilla Mustavaaran työkaveri. Timi hoiti vuoroja myös Barbaarissa.
Sivuhenkilöt > Tippa

Tippa (es. Jarkko Rantanen, 1999) oli metsämökissä asuva syrjäytynyt erakko, johon Toni Veijalainen törmäsi metsässä. Toni oli viemässä veljeään Petriä kotiin, Petri kuitenkin karkaa metsään ja Toni lähti perään. Veljeksille syntyi riita ja Petri onnistui kolkkaamaan Tonin sekä karkaamaan. Toni lähti tämän perään ja eksyi. Toni päätyi lopulta Tipan mökille ja mies uhkaili Tonia aseella. Myöhemmin Toni ja Tippa joivat pontikkaa ja kertoivat elämän tarinansa. Kävi ilmi että Tipalla oli aiemmin työ ja perhe, mutta perhe hylkäsi hänet, koska tämä piti työtään tärkeempänä kuin heitä, oppien lopulta, että arvojärjestyksessä perheen kuuluu olla ensimmäisenä. Tästä syystä myös Toni irtisanoutui työstään.
Sivuhenkilöt > Teemu

Teemu (es. Johannes Voutilainen, 1999) oli Silja Salinin koulukaveri, jonka Hanna Salin kutsui Salineille syömään. Teemulla oli paljon eriäviä mielipiteitä Siljan isän Jukka Salinin kanssa ja he ajautuivat väittelemään asioista ruokapyödässä. Silja puolusti Teemua, mutta ruokailun jälkeen Teemun alettua katsomaan jääkiekko-ottelua televisiosta yhdessä Jukan ja Siljan veljen Aleksin kanssa, Silja suuttui Teemulle, koska tämä oli Siljan sanojen mukaan samanlainen kuin kaikki muutkin, vaikka Silja oli luullut tätä erilaiseksi ja kiinnostavaksi tyypiksi. Sittemmin Teemua ei enää nähty sarjassa.
Sivuhenkilöt > Toivo Karhu

Toivo Karhu (es. Esa-Matti Pölhö, 2000) oli Nooalaislahkon johtaja, joka ihastui Miia Laitelaan. Hän yritti saada Miiaa mukaan joukkoitsemurhaan ja otti Miian mukaan matkalle, jonka ideana oli kuolla yhdessä keskellä avomerta. Miia ja Toivo pelastuivat pelastusveneen avulla. Myöhemmin hänen ja Miian palattua takaisin Helsinkiin, Toivo poltti itsensä hengiltä. Hän uskoi jumalan voimiin niin vahvasti, ettei uskonut tulen pystyvän vahingoittamaan häntä. Hän pyysi erästä lahkolaisnaista sytyttämään hänen hihansa tuleen, ja oltuaan hetken tulessa hän kaatui kuolleena maahan.
Sivuhenkilöt > Tomi Laiho

Tomi Laiho, tunnettu myös nimellä Pupu, (es. Joonatan Suvinen, 2020–2021) on Dahlia Mustavaaran entinen miespalvelija. (Dahlia käyttää lempinimeä ”Pupu” kaikista miespalvelijoistaan.)
Dahlian edellinen miespalvelija paljastui rikollisjengin pomoksi, ja joutui vankilaan. Tämän jälkeen Dahlia etsi uutta miespalvelijaa Ranskasta saakka, kunnes tapasi uuden palvelijansa sattumalta Ismon Delissä tämän tarjouduttua kantamaan Dahlian ostoskassit. Dahlia palkkasi Pupun saman tien palvelukseensa.
Kun Camilla vajosi helikopterionnettomuuden takia koomaan, ei Dahlia kestänyt tätä vaan muutti Roomaan, Italian pääkaupunkiin. Tämän johdosta Pupu irtisanoutui työstään palvelijana ja palasi myöhemmin sarjaan pelastamalla Aino Kaukovaaran auton yliajolta ja heidän välillään on kipinöinyt siitä lähtien. Pian Pupun oikeaksi nimeksi paljastui Tomi Laiho ja selvisi myös, että Jere Sievinen tuntee Tomin entuudestaan. Jere palkkasi tämän pian tarjoilijaksi Mooseen. Tomi on myös päätynyt sänkyyn Aino Kaukovaaran kanssa. Tomi ihastui Ainoon, mutta tämä halusi olla Jeren kanssa. Myöhemmin Tomin ja Ainon säätö selvisi Jerelle joka heitti molemmat ulos asunnostaan ja täten poistui sarjasta .
Sivuhenkilöt > Tommi Juslin

Tommi Juslin (es. Marius Laiho, 2018–2019) on hevosmies, joka työskenteli Vermon raviradalla. Tommi poistui sarjasta saadessaan mahdollisuuden työskennellä raviohjastajana nizzalaisella raviradalla.
Sivuhenkilöt > Tommi Tiihonen

Tommi Tiihonen (es. Jussi Puhakka, 1999) oli Silja Hickleyn ystävä. Siljan perhe ei pitänyt Tommista, koska tämä oli psyykkisesti sairas ja ilman lääkkeitään vaarallinen. Tommi oli suuri Rebecca Liekan eli oikealta nimeltään Tyyne Puustisen fani ja yritti saada ihmiset ymmärtämään Tyynen murhan olleen suuri vääryys, josta hän syytti Tyynen kuoleman aiheuttanutta Aki Nikkistä. Lopulta Tommi kaatoi päälleen bensiiniä aikomuksena sytyttää itsensä tuleen. Aki pelasti hänet, ja myöhemmin sairaalassa Tommi pyysi Siljaa pyytämään Akilta anteeksi. Silja halusi edelleen suojella Tommia, mutta Tommi sijoitettiin psykiatriseen sairaalaan toiselle paikkakunnalle.
Sivuhenkilöt > Touko Virtanen

Touko Virtanen (es. Velimatti Ranta, 2011) oli leirinohjaaja Äijänkorvella pidettävällä parisuhdeleirillä, jonne Lasse ja Paula Sievinen menivät. Lasse joka oli ottanut metsästysaseensa mukaan, kävi ampumassa rusakon heille ja muille leiriläisille ruoaksi. Pian kävi ilmi että metsästys ja lihansyönti olivat Toukon leirin teemojen vastaisia ja leirillä syötiin kasvisruokaa. Lasse ja lopulta Paulakin saivat tarpeekseen leiristä ja lähtivät takaisin kotiin.
Sivuhenkilöt > Tupu

Tupu (es. Laura Kotimäki, 2001) on kahden jakson ajan sarjassa esiintynyt nuori nainen, joka oli mukana Aleksi Salinin ja tämän silloisen naisystävän Petra Rinteen tupaantuliaisissa. Hän iski silmänsä Saku Saliniin ja vietti yön tämän kanssa tartuttaen tälle klamydian. Miia Laitela tosin sai tietää asiasta etukäteen Tupun ystäviltä ja varoitti Sakua, joka ei uskonut Miian puheita vaan luuli tämän olevan ainoastaan mustasukkainen.
Sivuhenkilöt > Tuomarit oikeudessa

Tuntemattomana esiintynyt miespuolinen tuomari nähtiin sarjassa vuonna 2003. Hän käsitteli Kari Taalasmaan ja Aamu Korhosen oikeudenkäyntejä.
Toinen tuntemattomana esiintynyt miespuolinen tuomari nähtiin sarjassa vuonna 2008. Hän käsitteli Laura Kivirannan ja Paula Sievisen oikeudenkäyntiä.
Kolmas tuntemattomana esiintynyt tuomari nähtiin sarjassa vuosina 2011–2015 vaihtelevasti. Hän käsitteli Katariina Mäkelän, Heidi Aaltosen, Liisa Salon, Jenni Vainion ja Marianna Kurjen oikeudenkäyntejä.
Neljäs tuntemattomana esiintynyt tuomari nähtiin sarjassa vuonna 2021, kun Aki Nikkinen ja Noel Axelsson haastoivat Gunnar, Monica ja Sabrina Mustavaaran oikeuteen.
Viides tuntemattomana esiintynyt tuomari nähtiin sarjassa vuonna 2022, kun hän käsitteli Toivon huoltajuuskiistaa sekä Violan, Miran ja Nellan oikeudenkäyntiä.
Sivuhenkilöt > Tuuli Rantala

Tuuli Rantala (es. Sirpa Teppola, 2008) ilmestyi Sievisten ovelle luettuaan Paula Sievinen haastattelun lehdestä. Tuuli haki Paulasta tukea, sillä tämän entinen mies Ile oli Aaro Vaalanteen kaltainen narsisti eikä jättänyt Tuulia rauhaan. Tuuli ja Paula ystävystyivät, mutta myöhemmin Tuulin väsyttyä Ilen jatkuvaan ahdisteluun hän teki itsemurhan, mikä järkytti Paulaa syvästi.
Sivuhenkilöt > Ulpu Ritala

Ulpu Ritala (es. Katy Suutari, 2022–2023) on entinen vartija ja nykyinen vanki vankilassa, jossa Mira, Viola ja Nella istuivat  tuomiotaan Matti Virtasen taposta ja ruumiin kätkemisestä. Ritala tuntee Anskun ja on tämän puolella asiassa kuin asiassa. Myöhemmin Ritala jopa lavastaa Miran huumeiden salakuljettajaksi Anskun maksaessa tästä. Tämä kuitenkin paljastuu Miran oikeudenkäynnissä katuvan Anskun ilmiantaessa Ritalan, joka joutuu vankilaan teoistaan samalla kun Mira vapautuu vankilasta ja pääsee koevapauteen.
Sivuhenkilöt > Valtteri Elovirta

Valtteri Elovirta (es. Matti Ristinen 2000, Rami Rusinen 2012, 2013) on Katja Vainion entinen luokkakaveri, joka työskenteli samassa lakifirmassa Laura Kivirannan kanssa. Valtterin alettua viettää enemmän aikaa Katjan kanssa alkoi myös Katjan sisko Jenni kiinnostua Valtterista. Jennin kanssa Valtteri vaihtoi vain suudelman. Katja alkoi nähdä Valtterista eroottisia unia, mikä johti siihen että Toni Veijalainen jätti Katjan ja paljasti tunteensa Jenniä kohtaan.
Valtteri oli samoissa juhlissa Kalle Laitelan kanssa ja he vaihtoivat suudelman. Valtterin ja Kallen tapailtua Kalle rakastui ja halusi paljastaa isälleen Ismo Laitelalle olevansa homoseksuaali, mutta Valtteri perääntyi. Myöhemmin paljastui että Valtteri oli naimisissa Outi-nimisen naisen kanssa. Avioliitto oli kuitenkin vain pelkkää kulissa, sillä Outi oli lesbo ja halusi käyttää Valtteria lapsentekovälineenä.
Syksyllä 2012 Valtteri kävi sairaalassa keuhkoputkentulehduksen takia ja joutui Kallen vastaanotolle. Valtteri pyysi Kallea kahville, mutta tämä kieltäytyi vedoten työkiireisiinsä. Jennin varoittelusta huolimatta Kalle kuitenkin soitti Valtterille ja suostui kahvikutsuun. Parin välille kehittyi suhde, vaikka Valtteri oli tapaillut myös Katariina Mäkelää. Kalle päätti jatkaa suhdetta Valtteriin, vaikka Jennin ja Katariinan puheet olivat saaneet Kallen miettimään Valtterin todellista luonnetta. Kun Kalle ja Valtteri olivat aikeissa harrastaa seksiä tämän jahdilla, Kalle löysi Valtterin sängystä Katariinan kadonneen korvakorun ja tajusi varoituksien olleen totta. Valtteri esti Kallea lähtemästä ja raiskasi tämän. Kalle ei tehnyt Valtterista rikosilmoitusta, koska tämä uhkaili julkaisevansa salaa kuvaamansa seksitallenteet.
Kalle onnistui pääsemään yli raiskauksesta. Kalle ja Katariina olivat alkaneet seurustella ja päättivät kokeilla kolmen kimppaa. Katariina kuitenkin perui tapaamisen viime hetkellä ja Kallen seuraksi saapui Valtteri. Kalle kertoi raiskauksesta Ismolle, joka päätti pahoinpidellä Valtterin. Tunkeuduttuaan asunnolle Ismo huomasi, että Valtterin raiskausyrityksen kohteeksi joutunut mies oli jo pahoinpidellyt Valtterin sairaalakuntoon. Ismo lähti Kallen kanssa hakemaan asunnolle unohtunutta pesäpallomailaansa. Kalle löysi Valtterin DVD-tallenteet, joille tämä oli tallentanut salakuvatut videot seksikumppaneistaan ja raiskaamistaan henkilöistä. Valtteri joutui vankilaan heti, kun oli parantunut sairaalassa ja samalla poistui sarjasta.
Sivuhenkilöt > Vanessa Turunen

Vanessa Turunen (es. Silja Rantala, 2011–2014) on Talen ja muiden sarjan päähenkilöinä esiintyneiden nuorten luokalla opiskellut suosittu tyttö. Vanessa oli tyttöjengin johtaja ja myös useaan otteeseen ollut mukana kiusaamassa niin Talea kuin Matleenaakin. Kerran Larin järjestämissä juhlissa Vanessa esitti kiinnostuneensa Talesta ja sai tämän nolaamaan itsensä täysin.
Sivuhenkilöt > Veera Hakkarainen

Veera Hakkarainen (es. Sari Lilliestierna, 2005) on sarjassa vuonna 2005 esiintynyt nainen, jonka kanssa Ismo Laitela deittaili netissä ja kävi treffeillä.
Sivuhenkilöt > Veijo Olsson

Veijo Olsson (es. Hannu Huuska) esiintyi sarjassa vuonna 2004. Hän tapasi työttömänä olleen Kari Taalasmaan baarissa ja yllytti hänet heittämään dartsia Jussi-nimistä miestä vastaan rahasta. Miehet antoivat aluksi Karin voittaa, mutta paljastuivat pian huijareiksi ja Kari jäi heille velkaa. Lainaamalla rahaa Ossi Puolakalta Kari sai velkansa lopulta maksettua.
Sivuhenkilöt > Veke

Veke (es. Sami Alasara, 2002) oli Jenni Vainion kanssa seurustelleen Ville Paanasen työkaveri, joka esiintyi sarjassa vuonna 2002. Hän yritti iskeä Katja Vainiota heidän ollessaan neljän hengen porukalla Club Geelissä.
Sivuhenkilöt > Vesa Koskela

Vesa Koskela (es. Rabbe Smedlund, 2005–2006) oli Laura Kivirannan työantaja hänen työskennellessä lakimiehenä PTC Constructions -nimisessä yrityksessä.
Sivuhenkilöt > Vesa Oittinen

Vesa Oittinen (es. Harri Soinila, 2001) oli Ken Ojalan koulukaveri, joka Kentsun johdolla yhdessä heidän kaveriporukkansa kolmannen osapuolen Simo Hakalan kanssa kiusasi Teemu Korhosta koulussa ja jonkin verran myös koulun ulkopuolella. Alettuaan seurustelemaan Teemun kaksoissiskon Aamu Korhosen kanssa Kentsu kuitenkin käski Vesaa ja Simoa lopettamaan Teemun kiusaamisen.
Sivuhenkilöt > Victoria Saari

Victoria Saari (es. Celin El Azizi, 2019–2020) oli lääketieteen kandidaatti, joka suoritti kandidaattivaihettaan Kalle Laitelan valvonnassa. Victoria oli kotoisin Oulusta, jonne hänet myös haudattiin. Victorian varakkaat vanhemmat asuvat siellä edelleen.
Victoria oli muuttamassa Samuli Palokosken kanssa Pihlajakatu B5 asuntoon, mutta käytävässä he törmäsivät Janneen ja Taleen. Pian selvisi, että asunto oli vuokrattu Jannelle, ja Victoria ja Samuli joutuivat muuttamaan pois asunnosta. Victoria kantoi aluksi kaunaa Jannelle ja Talelle asunnon viemisestä, mutta ystävystyi lopulta etenkin Jannen kanssa. Myöhemmin Samuli alkoi näyttämään mustasukkaisuuden merkkejä, joten Victoria halusi etäisyyttä häneen. Victoria muutti samaan asuntoon Jannen ja Talen kanssa. Janne kuitenkin muutti ulkomaille, joten Victoria jäi asumaan samaan asuntoon Aino Kaukovaaran, Tale Taalasmaan ja Samuli Palokosken kanssa. Vain muutama päivä ennen kuolemaansa Victoria tunnusti humaltuneena Aino Kaukovaaran kanssa seurustelevalle Samuli Palokoskelle rakastavansa tätä. Victoria oli menneisyydessään seurustellut valenimeä Viljami käyttäneen Sampo Kaukovaaran kanssa. Ennen kuolemaansa Victoria sai selville, että Sampo oli seurustellut hänen kanssaan ainoastaan voidakseen kavaltaa hänen varakkaiden vanhempiensa rahat. Tämän kuultuaan Victoria sai surmansa juostessaan Samulin ajaman auton eteen ja siitä saamiinsa vammoihin. Victoria menehtyi alkoholin vaikutuksen alaisena leikanneen Kalle Laitelan leikkauspöydälle laajan sisäisen verenvuodon takia.
Sivuhenkilöt > Ville Kurtti

Ville Kurtti (es. Tony Honkanen) opiskeli samassa koulussa kuin Elias Vikstedt, Iida Mustonen, Tale Taalasmaa, Janne Haukkala ja Lari Väänänen. Elias pyysi Villen treffeille ja pari meni elokuviin. Iida ja Lari päätyivät samaan esitykseen ja treffit olivat mennä pilalle. Ville kuitenkin treffien päätteeksi pussasi Eliasta ja pyysi tätä myöhemmin tekstiviestitse uusille treffeille. Ville kuvasi videon, jossa Lari itki. Elias julkaisi sen Facebookissa ja Lari sanoi, että Elias saa maksaa siitä. Moosen naamiaisissa Elias yllätti Villen suutelemasta toista poikaa ja parin orastanut suhde päättyi.
Sivuhenkilöt > Ville Paananen

Ville Paananen (es. Jani Karvinen, 2002–2003) oli Jenni Vainion ja Katja Vainion entinen koulukaveri Lempäälästä. Hän seurusteli jonkin aikaa Jennin kanssa. Heidän seurustelunsa aikana Jenni valehteli Villelle Niko Vainion olevan Katjan lapsi. Villen kautta Jenni pääsi Miss Keittiö-kilpailun finaaliin, jonka hän myös voitti.
Sivuhenkilöt > Virpi Hurme

Virpi Hurme (es. Mariko Pajalahti, 2000–2001) opiskeli samassa lukiossa Saku Salinin ja Miia Laitelan kanssa. Virpi kiusasi koulussa vaihto-oppilas Chiqi Litä muun muassa sitomalla Chiqin polkupyörään hirtettyä aasialaistyttöä esittävän Barbie-nuken. Virpi oli myös ihastunut Sakuun ja myöhemmin Saku ystävystyikin Virpin kanssa, mutta romanttista suhdetta heille ei syntynyt, koska Saku oli rakastunut Miiaan.
Sivuhenkilöt > Voitto Sutela

Voitto Sutela (es. Heikki Lund, 1999) oli Seppo Taalasmaan vanha tuttu, joka ihastui Sepon vaimoon Ullaan ja myöhemmin tämän tyttäreen Elinaan.
Sivuhenkilöt > Yrjö Merilä

Yrjö Kauno Juhonpoika Merilä, myöhemmin hautakivessä Yrjö Sakari, (13. joulukuuta 1936 – 7. lokakuuta 2005, es. Paavo Liski, 2005–2006) oli sen iltalukion äidinkielen opettajana, missä Seppo ja Ulla Taalasmaa opiskelivat runoutta. Myöhemmin Ulla ja Yrjö aloittivat seurustelusuhteen, joka päättyi Yrjön saamaan sydänkohtaukseen ja hänen kuolemaansa. Aiemmin Yrjön nimi mainittiin jo vuonna 2000, kun Ulla alkoi käydä iltalukiossa ja kirjoitti runoja Seposta. Itse hahmon ensiesiintyminen nähtiin kuitenkin vasta vuonna 2005.
Julkisuuden henkilöt > Topi Sorsakoski

Topi Sorsakoski esiintyi sarjassa keväällä 1999.
Julkisuuden henkilöt > Marco Bjurström

Marco Bjurström esiintyi omana itsenään keväällä 2003 stellansin avajaisten yhteydessä.
Julkisuuden henkilöt > Ressu Redford

Ressu Redford nähtiin omana itsenään tammikuussa 2010 sarjan yhdessä jaksossa, kun Salla Laitela poistui junalla sarjasta. He lauloivat junassa yhdessä laulun ”Taas aurinko nousee”.
Julkisuuden henkilöt > Anna Abreu

Anna Abreu esiintyi omana itsenään syksyllä 2010 tuolloisessa dAmDaM-kahvilassa.
Julkisuuden henkilöt > Aste

Aste esiintyi omana itsenään talvella 2011 Peppi Puolakan synttäreillä dAmDaM-kahvilassa.
Julkisuuden henkilöt > Jimi Constantine

Jimi Constantine esiintyi keväällä 2011 dAmDaM-kahvilassa.
Julkisuuden henkilöt > Reckless Love

Reckless Love esiintyi Damdamissa
Julkisuuden henkilöt > Sedu Koskinen

Sedu Koskinen esiintyi sarjan jaksossa vuonna 2013 omana itsenään, ja oli kiinnostunut sijoittamaan rahaa Joonatan Sievisen Torture-mobiilipeliin.
Julkisuuden henkilöt > Hanna Sumari

Hanna Sumari esiintyi sarjassa syksyllä 2018 omana itsenään, kun Jutta halusi järjestää Ismon kaupalle valepalkinnon.
Julkisuuden henkilöt > Bess

Bess esiintyi talvella 2024 uudistetussa Moosessa.
Kuvitteelliset eläimet > Rocky-koira

Rocky (es. Rocky, 2000) oli Atson perheen koira, joka puri Aki Nikkistä kellarissa. Koira nähtiin muutamassa jaksossa vuonna 2000.
Kuvitteelliset eläimet > Sulo-koira

Sulo-koira (es. Sulo, 2002) oli karannut aikuinen koira, jonka Teemu otti löytöeläintalosta Amin nimissä. Ismo oli alussa koiraa vastaan, mutta leppyi kuitenkin. Omistaja tuli hakemaan koiran myöhemmin takaisin.
Kuvitteelliset eläimet > Liinu-Hevonen

Liinu-Hevonen (es. Liinu, 2008) Oli talli hevonen jolla Noora Autio ratsasti monesti käydessään talleilla.
Kuvitteelliset eläimet > Ritva

Ritva (es. Suhina, 2010) oli Sebastianin lemmikkikäärme, jonka Sebastian nimesi ensirakkautensa Cindyn oikean nimen mukaan. Käärmeen karattua Sebastianin ja Isabellan asunnosta Aino ja Otto pelastivat sen ja palauttivat myöhemmin Sebastianille. Lopulta Isabella kosti teettämällä Ritvasta vyön erottuaan Sebastianista.
Kuvitteelliset eläimet > Eetu

Eetu on sarjassa vuosina 2010–2011 esiintynyt hevonen, jolla Peppi ratsasti tallilla. Eetu jouduttiin kuitenkin lopettamaan.
Kuvitteelliset eläimet > Sissi-possu

Sissi-possu (es. Pumba, 2012) on possu, joka tunkeutui Ismon asuntoon, missä Lasse Sievinen yöpyi Duo Osmon fanitapaamisen jälkeen. Myöhemmin Ismo ja Lasse palauttivat possun omistajalleen.
Kuvitteelliset eläimet > Kelmi

Kelmi on Severin ystävän Kaislan lemmikkikani, joka nähtiin sarjassa vuonna 2013. Kelmi karkasi talon porraskäytävään Lassen jätettyä sen häkin oven vahingossa lukitsematta. Tale löysi kanin ja yritti lahjoittaa sen Matleenalle.